**JP KULTURNI CENTAR BAR**

****

**PROGRAM RADA**

**I**

**FINANSIJSKI PLAN**

**ZA 2021. GODINU**

**OSNIVANJE**

Kulturni centar Bar, počeo je sa radom nakon Odluke o osnivanju 30. jula 1976. godine, kao radna organizacija od javnog interesa u oblasti kulture. Osnivač je Opština Bar. U sudski registar upisan je 25. marta 1977. godine. Od 15. aprila 1991. godine, na osnovu posebne odluke Osnivača, Centar posluje kao javno preduzeće.

**DJELATNOST**

JP Kulturni centar Bar je kompleksna institucija kulture u čijem sastavu su sljedeće organizacione jedinice:

-Dom kulture "Vladimir Popović Španac"

-Narodna biblioteka i čitaonica "Ivo Vučković",

-Galerija "Velimir A. Leković",

-Zavičajni muzej Bar (Dvorac kralja Nikole, Stari grad, Stara Maslina, Besac);

-Zajednička služba ( Dom revolucije)

Djelatnosti JP Kulturni centar Bar su:

* bibliotečko – informaciona ,
* muzejsko – istraživačka,
* galerijsko – edukativna,
* prikazivačka (Film),
* kulturno – umjetnička,
* amaterizam;

Ostvarivanjem navedenih djelatnosti Centar doprinosi stvaranju kvalitetnije kulturne klime, obezbjeđivanju uslova, kako za rad i stvaralaštvo, tako i za očuvanje i zaštitu kulturnog nasljeđa. Poseban tretman ima status naših najznačajnijih spomenika kulture, kao i priprema i izrada projektne dokumentacije za sanaciju, prezentaciju i upotrebu svih značajnijih prostora i objekata kulture.

**OBJEKTI KULTURNOG CENTRA**

Centar raspolaže salama i pozornicama (zatvorenog i otvorenog tipa) kapaciteta:

1.Velika sala Doma kulture, sa 560 mjesta,

2.Ljetnja pozornica Doma kulture, sa 900 mjesta,

3.“Balska dvorana” u Dvorcu kralja Nikole, sa oko 80 mjesta,

4.Ljetnja pozornica u Starom gradu (Stari Bar), sa oko 250 mjesta;

JP Kulturni centar Bar raspolaže izložbenim, edukativnim, konferencijskim, poslovnim i drugim , pratećim i tehničkim prostorima, zavisno od svrhe i funkcije, u Domu kulture, Domu revolucije, Galeriji, Muzeju i Starom gradu.

JP Kulturni centar su od strane Osnivača dati na korišćenje sljedeći objekti:

1.Dom kulture sa ljetnjom pozornicom,

2.Galerija „Velimir A. Leković“,

3.Dom revolucije, u okviru kojeg se nalazi Biblioteka, Spomen prostor i Državni arhiv,

4.Zgrade biblioteka: Ostros i Stari Bar,

5.Zavičajni muzej - Dvorac Kralja Nikole sa pratećim objektima,

6.Stari grad Bar,

7.Stara maslina na Mirovici,

8.Besac

9.Parking prostor-Stari Bar

Kulturni centar, u većoj ili manjoj mjeri, učestvuje u svim kulturnim i društvenim dešavanjima u Baru i tako, tehnički i organizaciono pomaže da se stvori slika jednog jedinstvenog prostora i kroz afirmaciju različitosti konfesionalnih matrica, preko prezentacije svih segmenata kulture, odbrani autentičnost tradicije njegovih žitelja, kao i da odgovori na sve zahtjevnije izazove savremenog društva.

Kreiranje kulturno-stvaralačkog identiteta grada Bara, afirmacija i vrednovanje kulturnog nasljeđa, u skladu sa principima multikulturalnosti, jedna je od osnovnih djelatnosti Doma kulture, kao jedne od četiri organizacione jedinice Kulturnog centra Bar. Podrška razvoju kulturne raznolikosti, interkulturalnog dijaloga i transmisiji energije društvene zajednice, u cilju građenja jedinstvene identitetske slike, predstavljaju polaznu osnovu za razvoj i oplemenjivanje kulturnog života grada Bara.

**DOM KULTURE „ VLADIMIR POPOVIĆ ŠPANAC“**



Kulturni centar Bar je na geokulturnoj mapi Crne Gore prepoznat kao ozbiljan organizator mnogih, prestižnih manifestacija koji, kao potvrđeni svjedok razvoja kulture u gradu pod Rumijom, čini jednu od kompleksnijih institucija kulture, prije svega zato što pod „jednim krovom“ objedinjuje rad svih ustanova kulture u Baru.

Dom kulture (bioskop, pozorište...), biblioteka, galerija, sa objektima od posebnog istorijskog značaja, kao što su Dvorac kralja Nikole i objekti unutar Starog grada Bara, predstavljaju istorijsko, duhovno i katastarsko bogatstvo, međutim, investiciono i suštinski - veliku obavezu, na koju JP Kulturni centar ne može, bez organizovane pomoći Osnivača i brige resornog Ministarstva, sam odgovoriti.

RJ Dom kulture „Vladimir Popović – Španac“, u većoj ili manjoj mjeri, učestvuje u svim kulturnim i društvenim dešavanjima u Baru i tako, kroz programsku afirmaciju i prezentaciju kulture grada, tehnički i organizaciono pomaže da se stvori slika jednog jedinstvenog prostora i odbrani autentičnost kulture i stvaralaštva svih njegovih žitelja**.**

Prioritet grada Bara je sanacija Doma kulture.

Prostorno-tehnički i kadrovski kapaciteti Doma kulture moraju da se prilagode izazovima novog vremena i potrebama savremenog društva. Dakle, Dom kulture će tokom 2021. godine, svoje aktivnosti, pored redovnih, programskih, usmjeravati i ka osmišljenom i konkretnom ukazivanju na važnost ulaganja u njegovu sanaciju, kako bi Bar dobio instituciju kulture kakva mu dolikuje.

**POZORIŠNI PROGRAM**

Tokom 2021. godine, u skladu s tehničkim i prostornim kapacitetima, obezbijedićemo realizaciju projekata iz oblasti pozorišnog stvaralaštva koji u sebi, prije svega, sadrže edukativnu dimenziju. Navedeno se posebno odnosi na mlađu, školsku populaciju naših sugrađana, zbog kojih planiramo sopstvenu produkciju ili koprodukciju, kako bi mogli da na pozorišnim smotrama Crne Gore, kao i van njenih granica, učestvujemo u ime barske scene mladih. Dobra okolnost je što se, tokom godine, u dijelu pozorišnog programa “Barskog ljetopisa”, na sceni Doma kulture realizuje po desetak veoma kvalitenih predstava pa se na taj način generalno izlazi u susret zahtjevnoj pozorišnoj publici, a nije zanemarljiva, posebno kada su u pitanju mladi, ni edukativna dimenzija istih. Profesionalna pozorišna scena, sa svim sadržajima koje ona podrazumijeva, dio je priče o adaptaciji i osavremjenjivanju Doma kulture.

**MUZIČKI PROGRAM**

Dom kulture planira da tokom 2021. godine ostvari kvalitetan muzički programski sadržaj oslanjajući se prije svega na domaće izvođače. Poseban akcenat će biti na saradnji sa KUD „Jedinstvo“ jer smatramo da je jedno ovakvo društvo neophodno za kvalitetnu afirmaciju tradicionalnih kulturnih vrijednosti o čemu najbolje svjedoče uspjesi njihovih sekcija (folkor, klapa…). Scena Doma kulture će biti otvorena i za amaterske, i za profesionalne nastupe, a u cilju prezentacije i afirmacije kulturnih vrijednosti naše muzičke baštine.

**FILMSKI PROGRAM**

Prva faza revitalizacije barskog bioskopa, koja je podrazumijevala reparaciju analognih 35 mm projektora MEOPTA V, završena je tokom prve polovine 2020. godine. Dom kulture je tokom 2020. godine, u saradnji sa Crnogorskom kinotekom, pokrenuo akciju prikazivanja kultnih filmskih klasika sa 35mm filmske trake, što je svojevrstan nastavak akcije CINEBar 2020, s početka iste godine.

U bioskopskoj sali Doma kulture, od novembra 2020. do maja 2021. godine, svake srijede, planiramo filmske projekcije kultnih klasika, zavisno od preporuka i smjernica NKT-a i Instituta za javno zdravlje Crne Gore za organizovanje kulturno-umjetničkih događaja.

U planu je i druga faza revitalizacije barskog bioskopa koja podrazumjeva digitalizaciju kino opreme Doma kulture, odnosno, nabavku savremenog DCP projektora najnovije generacije, kao i DOLBY 7.1 sistem, ozvučenja.Takođe planirana je zamjena i nabavka odgovarajućih pozorišnih i bioskopskih sjedišta.

Navedeni proces unapređenja bioskopa na kratko je zaustavila, ali ne i prekinula, sveopšta COVID pandemija. Zajedno sa našim cijenjenim partnerima nastavljamo angažovanje u ovom pravcu i vjerujemo da ćemo prve digitalne projekcije najnovijih bioskopskih hitova gledati već početkom 2021. godine.

**FESTIVALSKI PROGRAM**

RJ Dom kulture je predložio, a reserno ministarstvo prihvatilo, da Festival dječijeg i stvaralaštva za djecu „Susreti pod Starom maslinom“, od 2021. godine, ponovo bude u maju, kao što je to bio slučaj prvih godina nakon njegovog osnivanja, 1986. godine. Tako će ova ugledna međunarodna svetkovima dječijeg stvaralaštva, po kojoj je Bar prepoznat u regionu, biti održana od 17. do 19. maja 2021. godine.

**OBRAZOVNI PROGRAM**

Dom kulture je uvijek bio prostor za realizaciju vaspitno obrazovnih procesa. Njegova sanacija i nova upotrebna vrijednost omogućila bi da se još više i kvalitetnije izađe u susret NVO sektoru i organizacijama koje se bave edukacijom (predavanja i prezentacije…)

U planu je i tradicionalno Opštinsko takmičenje recitatora osnovnih i srednjih škola, organizovanje predavanja na temu borbe protiv bolesti zavisnosti, kao i scenske, muzičke, likovne i književne radionice i druge obrazovne aktivnosti.

**AFIRMACIJA AMATERIZMA**

Postojanje i funkcionisanje amaterskih udruženja je od izuzetne važnosti za naše društvo pa će Dom kulture „Vladimir Popović – Španac”, sa posebnom pažnjom raditi na programskom uključivanju mladih talentovanih ljudi i njihovom usmjeravanju na stvaralaštvo, kao i na stvaranje kvalitenijih uslova za prezentaciju opštih stvaralačkih potencijala zajednice.

U Domu kulture djeluje i radi KUD „Jedinstvo“, koje čine: folklorna sekcija i klapa. Na sceni Doma kulture svoje stvaralaštvo, pored drugih, predstavlja i KUD „Sveti Jovan Vladimir“. U sklopu dječijeg dramskog stvaralaštva već duži niz godina veoma uspješno djeluje Teatar „Čedo Dragović“.

**HUMANITARNI PROGRAMI**

Kao i u dosadašnjem periodu, Dom kulture će biti otvoren za saradnju i podršku svim vidovima humanitarnih programa.

**PROJEKTI I INVESTICIONA ULAGANJA**

Plan za 2021.godinu :

* Druga faza revitalizacije barskog bioskopa koja podrazumjeva digitalizaciju kino opreme Doma kulture, odnosno, nabavku savremenog DCP projektora najnovije generacije, kao i DOLBY 7.1 sistem, ozvučenja;
* Proširenje scenskog prostora;
* Zamjena stolica u velikoj Sali.

**NARODNA BIBLIOTEKA I ČITAONICA “IVO VUČKOVIĆ”**



Narodna biblioteka i čitaonica „Ivo Vučković“ je, kao javna i matična biblioteka, posvećena ispunjavanju svih bibliotečkim standardima propisanih djelatnosti. Pored već dobro poznatih i ustaljenih bibliotečkih usluga, radićemo na transformaciji biblioteke u moderan bibliotečko-informacioni centar.

**STRUČNI POSLOVI, COBISS I VIRTUELNA BIBLIOTEKA**

Nastavak profesionalnog i blagovremenog obavljanja poslova bibliotečko – informacione djelatnosti, koji podrazumijevaju nabavku, obradu, čuvanje i ustupanje publikacija članovima na korišćenje.

Takodje se planira nastavak edukacije bibliotečkih radnika na poslovima kompjuterizacije, odnosno obuka knjižničara za prenos knjiga u elektronsku formu čime se na najbolji način obezbjedjuje čuvanje najvrednije knjižne i neknjižne gradje, poboljsanje bibliotečkih usluga i istovremeno omogućavanje korisnicima bolje mrežne dostupnosti.

Planiramo i da područno odjeljenje u Ostrosu priključimo COBISS –u. Knjižni fond je već obrađen što dodatno olakšava realizaciju planiranog.

Elektronskim katalogom je pokriven skoro kompletan fond monografskih i serijskih publikacija, osim fonda knjiga na stranim jezicima koje se trenutno obrađuju, pozajmica je automatizovana, omogućeno je pretraživanje građe u zajedničkom katalogu biblioteka u Crnoj Gori i katalozima pojedinih biblioteka. Planiramo pokretanje usluga produženje roka korišćenja kao i rezervacije građe bez dolaska u biblioteku. Potrebno je dalje ukazivanje korisnicima na mCOBISS aplikaciju koja, između ostalog, povećava autonomnost i samostalnost korisnika, štedi njihovo vrijeme, rasterećuje zaposlene.

Planirana je i digitalizacija stare i rijetke knjige i periodike, sa posebnim akcentom na zavičajnost.

**NABAVNA POLITIKA**

Pažljivo i odgovorno planirana nabavna politika, usmjerena na zadovoljavanje potreba i interesovanja najšire strukture korisnika osnov je finkcionisanja svake ozbiljne biblioteke. Planska nabavka podrazumijeva, prije svega, praćenje izdavaštva, pedantno vođenje spiskova desiderata, ali i popunjavanje fondova pretežno kupovinom.Da bi postigli planirano, pratićemo konkurse Ministarsta kulture, trudićemo se da budemo što ažurniji u nabavci vrijednih aktuelnih naslova beletristike, stručnih izdanja i periodičnih publikacija.

Radićemo na daljem podsticanju istaknutih ličnosti iz nauke i kulture da nam povjere svoje biblioteke koje bi, kao legati čiji je značaj nemjerljiv, činile okosnicu zavičajne zbirke ili posebnih fondova.

Posebnu pažnju ćemo posvetiti obnavljanju fonda za djecu. Pored naslova obavezne lektire kojima smo dobro opremljeni, neophodno je značajno povećati broj naslova slikovnica, enciklopedija i ostalih publikacija.

Novim naslovima barskih autora i izadavača i publikacijama tematski vezanim za Bar nastavićemo da obogaćujemo zavičajnu zbirku koja je vaoma značajna za sva sadašnja i buduća istraživanja istorije, života, običaja i kulture barskog kraja.

Nastavićemo akcije kolektivnog učlanjenja uz popust na članarinu i promociju čitanja kroz akcije besplatnog učlanjenja povodom Svjetskog dana knjige i autorskih prava i Dana studenata i Dana biblioteke.

**JAVNA DJELATNOST**

Biblioteka će u toku godine, u zavisnosti od finansijsjkih mogućnosti, ali i aktuelnih mjera zaštite od korona virusa koje mijenjaju dosadašnju praksu javne djelatnosti, organizovati različite vrste književnih programa kojima će promovisati izdanja Kulturnog centra, zavičajno stvaralaštvo, kao i značajne autore iz Crne Gore i regiona. Trudićemo se da iskoristimo mogućnosti onlajn prezentacije.

Jedan od značajnijih datuma, koji bibliotečku djelatnost stavlja u fokus javnosti je 23. april, Međunarodni dan knjige i autorskih prava, kada se tradicionalno održava manifestacija” Noć knjige”. Ovaj datum ima jak marketinški potencijal koji je dobrim planiranjem važno iskorostiti.

Na sajtu Kulturnog centra će se redovno plasirati informacije iz bibliotečke djelatnosti i rada Biblioteke.

Posebnu pažnju ćemo posvetiti programima za djecu koji zahtijevaji saradnju sa pedagozima, nastavnicima i relevantnim NVO.

**MATIČNA SLUŽBA**

Zakon o bibliotečkoj djelatnosti propisuje nadzornu i savjetodavnu djelatnost matične biblioteke za biblioteke na području nadležne opštine. Biblioteka će obavljati matičnu funkciju u skladu sa zakonskim propisima i u saradnji sa školskim bibliotekama u Opštini Bar. Vršiće se njihov obilazak dva puta godišnje, pratiće se i proučavati stanje, potrebe i uslovi rada školskih biblioteka pružaće se stručna pomoć školskim bibliotekarima i obavljati stručni nadzor nad njihovim radom; dostavljaće im se upitnici i prikupljati izvještaji o radu; obrađivaće se podaci, vršiti analiza i prosleđivati Nacionalnoj biblioteci. Biblioteka će pružiti svu neophodnu stručnu pomoć ako se neka školska biblioteka odluči za priključivanje COBISS-u.

**IZDAVAČKA DJELATNOST**

Kulturni centar Bar će u okviru Biblioteke „Barski ljetopis“ nastaviti sa objavljivanjem publikacija iz oblasti publicistike, kulturne istorije, esejistike i književnih djela zavičajnih autora.

**INVESTICIONA ODRŽAVANJA**

Zbog nedostatka prostora za odlaganje bibliotečkih fondova, najugroženije je dječje odjeljenje na kojem je smješten dio fonda knjiga na stranim jezicima i dio fonda bivšeg Marksističkog centra. Planiramo premještanje knjiga na stranim jezicima u prostoriju koje treba prilagoditi namjeni.

U redovnom postupku, u godišnje dozvoljenim procentima, shodno Zakonu o bibliotečkoj djelatnosti rashodovaćemo mali dio fonda serijskih i monografskih publikacija oštećenih vlagom u malom depou. U cilju bolje zaštite knjižnog fonda, u skladu sa finansijskim mogućnostima, pristupiće se sanaciji malog depoa i tako obezbijediti dragocjen uslovan prostor za odlaganje bibliotečkog materijala.

**PJESNIČKI PARK**



U parku maslina, na Pjesničkom kamenu, kultnom prostoru pored Doma revolucije, uklesaće se ime novog laureata Festivala za djecu i dječje stvaralaštvo »Susreti pod Starom maslinom«.

Zasad maslina, koji je nastao kao rezultat tradicije da svaki laureat ovog Festivala posadi maslinu, obogatiće se još jednim mladim stablom. Ovaj neobičan spoj tradicije, lijepe umjetnosti, poruke mira i mediteranskog duha, koji u sebi pohranjuje pjesnički park, pravo je mjesto za održavanje književnih večeri i drugih tematskih performansa, što je razlog više da se adekvatno uredi i oplemeni.

\* \*

\*

**GALERIJA “VELIMIR A. LEKOVIĆ”**



Galerija “Velimir A. Leković”, promoviše najrazličitije forme umjetničkog stvaralaštva. Poseban fokus je na autorima koji svojim radom i djelom prave iskorak u tumačenju savremene umjetnosti, kako na domaćoj, tako i na inostranoj likovnoj sceni.

**ORGANIZOVANJE SAMOSTALNIH I KOLEKTIVNIH IZLOŽBI**

Plan je da se u 2021. godini, u galeriji “Velimir A. Leković” u Baru realizuje 19 projekata iz oblasti: izlagačke, vaspitno-obrazovne, edukativne djelatnosti;

**IZLAGAČKA DJELATNOST**

Proces koji prati izlagačku djelatnost svjedoči o složenosti profesionalnog pristupa ovoj oblasti, a koji podrazumijeva: *selekciju* (*umjetnik* i *djelo*), *promotivni materijal* (*pozivnica, plakat, katalog, mediji...*), i *postavku*(*transport, osiguranje i prezentacija projekta*).

Sve umjetničke postavke su praćene kataloškim publikacijama i stručnim, kritičkim osvrtima.

**VASPITNO-OBRAZOVNA DJELATNOST**

U 2021. godini plan je da se, kao i u prethodnom periodu, u saradnji sa osnovnoškolskim ustanovama grada, realizuje više vaspitno-obrazovnih radionica. Pored ilustracije praktične dimenzije, koju podrazumijeva stvaralački proces, ovdje će biti riječi i o odabranim “insertima” iz istorije umjetnosti, sa posebnim akcentom na likovnu umjetnost i kulturno-istorijsku baštinu grada Bara.

**EDUKATIVNA DJELATNOST**

Cilj izlagačke djelatnost, neće biti samo vizuelno-estetski ugođaj, već i svojevrsna *edukacija recipijenata*. Navedena orjentacija usmjerena je, prije svega, na dvije ciljne grupe: djeca od 7 do 15 godina, kao i osobe sa posebnim potrebama. Planirano zahtijeva posebno osmišljene programe, prilagođene psihofizičkim mogućnostima svih zainteresovanih posjetilaca.

**REPREZENTATIVNI KULTURNO–UMJETNIČKI PROGRAMI**

Programski prioritet je organizacija i realizacija kulturnih sadržaja i umjetničkih programa, kada su u pitanju datumi od posebne važnosti za grad Bar: *Dan Opštine, “Barski ljetopis”, “Susreti pod Starom maslinom, Noć muzeja, Dan galerije..*.

“Barski ljetopis” i njegov likovni program, nezaobilazni su u planiranju i realizovanju likovnog života grada Bara, tako da, i u ovoj programskoj projekciji, to jest, programskom kalendaru galerije, imaju istaknuto mjesto: *jun – avgust 2021*.

**PROJEKTI ZA OSAVREMENJIVANJE GALERIJE I INVESTICIONA ULAGANJA**

U 2021. godini, planiramo nabavku ozvučenja i potrebnih audio-vizuelnih pomagala, koja bi zadovoljavala tehničke potrebe galerijske djelatnosti, kao i sanaciju krovnih površina kuda pri obilnijim padavinama u galerijski prostor ulazi voda.

Grad Bar sve više postaje »stvaralačka radionica« u kojoj bi tokom cijele godine umjetnici imali šta da pokažu, a posjetioci imali šta da vide, čuju i nauče.

**ZAVIČAJNI MUZEJ**

******

Zavičajni muzej u Baru je za 2021. gorinu predvidio veliki broj aktivnosti. Kao dio Kulturog centra Bar, Muzej, koga sačinjavaju Dvorac kralja Nikole , Stari grad Bar, Stara maslina i Tvrđava Besac jedinstvena je muzejska ustanova, kompleskog tipa, sastavljna iz različitih muzeoloških oblasti podjeljenih na:

1. Odjeljenje za arheologiju;
2. Odjeljenje za istoriju umjetnosti;
3. Odjeljenje za etnologiju;
4. Odjeljenje za konzervaciju i restauraciju pokretnog materijala pri labaratoriji;
5. Odjeljenje za istoriju u čijem je sastavu postavka NOB-a i revolucije;
6. Vodička, biletarska i služba obezbjeđenja**.**

Ova odjeljenja, ponaosob, iako čine jednu cjelinu, imaju zadatak da se u okviru svojih posebnih naučno-istraživačkih i muzeloških aktivnosti brinu o pokretnom i nepokretnom fondu koji se sakuplja i čuva još od 1959. godine, kada je Muzej osnovan, i da rade na promociji, prezentaciji, istraživanju i publikaciji i novog i starog muzejskog fonda. Takođe imaju cilj da rade sa posjetiocima u okviru vodičke djelatnosti, brinu se o obavještenosti turista i sarađuju sa lokalnim i Nacionalnim turističkim organizacijama, turoperaterima, naučnim institucijama I dr. U organizacionom smislu važan segment je biletarska služba tokom cijele godine naplaćuje ulaznice, sprovodi goste, pruža osnovne informativne usluge itd.

Ukoliko se nastavi sa mjerama izazvanih epidemijom COV 19 planira se digitalizacija pokretnog i nepokretnog fonda kao i koncipiranje novog, modernijeg i bržeg „muzejskog sistema grada“ i na taj način predstavilo bi naš Muzej u mnogo boljem svjetlu.

Nakon otvaranja budućeg „Arheološkog muzeja grada Bara, „Zavičajni muzej Bar“ će veoma brzo postati sistem koji bi objedinio, ne samo Stari grad Bar i Dvorac kralja Nikole, već i manje područne postavke („Tabija“-Sutomore, “Besac”- Virpazar, “ Prečista Krainska” Ostros i Pečurice).

**Projekat restauracije muzeja Dvorca kralja Nikole**

Zgrada Dvorca kralja Nikole je u dosta lošem stanju. Uslijed uticaja jakih vjetrova, kiša i blizine mora popustio je krov muzeja, a takodje su dotrajali prozori na zgradi kao i ulazna vrata. U tom cilju radi se na projektu restauracije muzeja, a potrebna sredstva za rekonstrukciju iznose oko 250. 000.00 eura. Na konkursu zaštite kulturnih dobara Ministarstva kulture Crne Gore aplicirali smo za ovaj projekat. Cilj je da se 2021. godini pribave sredstva i da se što hitnije krene u realizaciju projekta.

**Budući projekti i redovne muzejske aktivnosti**

**1.Arheološko odjeljenje**

1. Istraživanje;
2. Obrada materijala;
3. Dokumentacija;
4. Prezentacija i uređenje postavki i depoa u Starom gradu Baru i Dvorcu kralja Nikole;
5. Izložbena djelatnost;
6. Otkup i prikupljanje arheološkog materijla;
7. Naučna obrada i publikovanje
8. U toku 2021. godine predviđeno je istraživanje Otomanskog groblja u Starom gradu Baru. Projekat je počeo u oktobru 2020. godine. Cilj projekta je završetak svih neophodnih radova kako bi se uradili konzervatorsko restauratorski radovi na prostoru 150-157, odnosno tzv. srednjovjekovnog “Svratišta za putnike” i Mesdžida sa osmanskom nekropolom. Takođe, planirano je i iskopavanje Kneževe palate, objekata 136BC u cilju izrade projekta Etnografskog i Prirodnjačkog muzeja grada Bara.
9. Tokom šestomjesečnih arheoloških radova u Starom gradu Baru, na prostorima objekata 194 CD, 136 CD, kao i tokom raščišćavanja ulica 85- 120-140, prikupljena je ogromna količina arheološkog materijala. Cilj je da se odvoji studijski od inventarskog materijala i da se, koliko to bude moguće, zbog količine nalaza obradi sav inventarski materijal.
10. Plan je da se uradi dokumentacioni centar gdje će biti sabrani svi artefakti pronađeni na prostoru Opštine Bar. To iziskuje puno rada i angažovanje najmanje dvije stručne osobe koje će se osposobiti da se sav arheološki, etnološki, istorijsko umjetnički i istorijski materijal sabere na jednom mjestu.
11. Ideja osnivanju Arheološkog muzeja grada Bara potekla je davnih 80-tih godina. Tokom 2021. godine arheološko odjeljenje će raditi na uobličavanju konačnog izgleda arheološkog muzeja, sabiranju materijala i izradi depoa. Postavka će se sastojati iz nekoliko segmenata koji prate materijalnu kulturu grada Bara od praistorije do novog vijeka, dok će u depou biti izloženi studijski materijal neophodan za naučnu valorizaciju. Informativnom postavkom u „Carinarnici“ stvorili su se uslovi za digitalno upoznavanje grada. Ovaj turistički punkt snadbijevaće posjetioce polaznim turističkim informacijama, pa će se u tom cilju i u njemu napraviti mala postavka gradskih grbova.
12. Predviđeno je da se tokom 2021. godine (vjerovatno period jul-avgust) uradi izložba arheološkog materijala iz otomanskih utvrđenja na prostoru Opštine Bar.
13. U cilju naučne valorizacijemi smo u zakonskoj obavezi da pronađeni materijal naučno obradimo i publikujemo. Za 2021. godinu smo spremili dvije publikacije: jedna nosi naziv “Drevnosti grada Bara” a druga „Materijalna kultura iz otomanskih utvrđanja na prostoru Bara i Ulcinja“.

**2. Istorija umjetnosti**

Poslednjih godina muzej je radio veliki broj umjetničkih izložbi, što će biti praksa i u 2021. godini. Cilj nam je da predstavimo što više “zaboravljenih“ crnogorskih umjetnika starije generacije, posebno između dva svjetska rata. Izložbeni program će određivati i festival „Barski Ljetopis“ koji se tradicionalno održava u julu i avgustu. Takođe, skroman umjetnički fond mora da se reinventariše, dok će posebna pažnja biti data dvorskom ambijentu i namještaju. Kako u depou Dvorca kralja Nikole postoji veći broj srednjovjekovnih fresaka prikupljenih tokom iskopavanja Prečiste Krajinske, Beške, Starčeva itd, mora se uraditi nova dokumentacija, odnosno sve postojeće predmete ubaciti u digitalnu formu.

**3. Etnološko odjeljenje**

Zbog obimnosti etnološke zbirke planiramo da u 2021. godini izvršimo sistematizaciju etnološkog fonda uz angažovanje dipl.etnologa.

**4.Odjeljenje za konzervaciju i restauraciju**

Ovo odjeljenje radi u priručnoj labaratoriji koja se nalazi u prizemlju zgrade Dvorca. Labaratorija je osposobljena za restauraciju manjeg obima arheološkog materijla, ali sasvim dovoljno da se restaurira i konzervira jedna veća količina antičkog i srednjovjekovnog novca, slikane srednjovjekovne i otomanske keramike i manji metalni predmeti. Za 2021. planirano je da završimo konzervaciju najvažnijih metalnih predmeta iz otomanskog doba, kako bi priveli kraju katalog izložbe koja će biti upriličena tokom sljedeće godine.

**5. Istorijsko odjeljenje**

Istorijsko odjeljenje obavlja poslove koji podrazumjevaju istraživanje, proučavanje, obradu i dokumentaciju, prikupljanje i prezentaciju kulturnih dobara sa područja opštine Bar.

Ovo odjeljenje posjeduje nekoliko različitih zbirki i kolekcija i to: zbirke starog oružja, ordenja, knjiško - arhivskog materijala, starih fotografija, zbirka zastava, brodskog inventara i zbirka NOB-e.

Dio stalne muzejske postavke čine najznačajniji i istorijski najvredniji predmeti iz gore pomenutih zbirki raspoređeni hronoški predstavljajući periode od srednjeg vijeka do XX vijeka.

U okviru djelatnosti istraživanje i proučavanje kulturnih dobara, istorijsko odjeljenje je za narednu godinu predvidjelo sledeće teme:

1. Istraživanje arhivske građe i prikupljanje podataka o nastanku i razvoju Zavičajnog muzeja Bar,
2. Istraživanje arhivske građe o Dvorskom kompleksu kralja Nikole na Topolici,
3. istraživanja i proučavanja kulturnih dobara na području opštine Bar značajnih za istoriju, kulturu i nauku
4. Istraživanje i proučavanje pojave vatrenog oružja Gasser na prostoru Crne Gore, njegova primjena i zastupljenost u crnogorskoj vojsci (zajednički projekat sa Muzejem i galerije Budva). Ova istraživanja bi se prezentovala u monografiji.
5. Prikupljanje podataka o narodnim nošnjama na prostoru barske opštine ( ova istraživanja bi se publikovala u monografiji )
6. Detaljnija proučavanja istorijskih zbirki i otkrivanje materijala i predmeta koji bi mogli da se posebno obrade i predstave javnosti.

Uz poslove sanacije i konzervacije muzeja što je neophodno uraditi, neophodno je sprovesti i određene mjere uređenja postavki.

Muzej će 2021.g organizovati tradicionalnu muzejsku manifestaciju ,,Noć muzeja,, ali će i učestvovati u međunarodnoj manifestaciji “Dani kulturne baštine”

U 2021. godini istorijsko odjeljenje planira organizovanje nekoliko tematskih izložbi u zavisnosti od finansijskih sredstava.

* Organizacija izložbe sa temom muzej žena u Crnoj Gori i istorija žena na našim prostorima, je jedna od planiranih izložbi koja bi se mogla organizovati u periodu marta tj. Osmog marta.
* U zavisnosti od načina organizovanja “Barskog ljetopisa” mogla bi se organizovati tematska izložba u ovom periodu.
* Plan je da se za Dan Muzeja 4. decembra organizuje program, projekat ili makar obraćanje od strane muzealaca.

Izvršićemo manje izmjene u postavci posvećenoj NOB -u, gdje bi dali akcenat i na period SFRJ, jer je i on postao već daleka prošlost i nešto što je ostalo samo u sjećanju i u knjigama.

Takođe Muzej planira da poradi na organizovanje izložbi drugih nama srodnih muzeja jer ima jako puno aktivnosti u drugim krajevima Crne Gore koji bi mogli biti interesanti i za naše sugradjane.

Planirana je izrada novih kataloga i propagandnog materijala muzeja i naravno istorijskih zbirki ( za postavku NOB – e i katalog za Besac ).

**6 .Vodička, biletarska i služba zaštite**

Vodicka sluzba Starog Bara dobija moderno opremljen informativni biro koji je finansiran preko projekta “Fortitude” i trebao bi da počne sa radom početkom 2021. godine. Projekat će biti opremljen najsavremenijim monitorima, interaktivnom mapom i savremeno uređenom postavkom.

**Plan izrade projekata u Starom gradu Baru i u okolini**

1. Projekat „Kuća prijatelja“ ili venecijanska četvrt iz 15-16. vijeka predviđena je za naučno-istraživačku stanicu, galerijski i konferencijski prostor i mali teatar. Nakon završetka arheoloških radova 2005-2006., objekti su do te mjere proučeni i valorizovani da je izrada projekta, na osnovu idejnog rješenja arheologa, stavljena pred završni čin, odnosno, prikupljeni su svi istorijski i arhitektonski podaci kako bi projekat moga biti sproveden do kraja.
2. Srednjovjekovni komunalni bunar na trgu Svetog Đorđa ili Londži, je jedan od najznačajnijih hidro-inžinjeriskih poduhvata na ovom dijelu istočno-jadranske obale (zajedno sa akvaduktom i sistemom kanalizacije iz 16. vijeka). Potrebno je uraditi projekat popločavanja, statičke konsolidacije i vraćanja dvije „krune“ bunara na originalno mjesto. S tim u vezi prostor trga bi se oplemenio novim sadržajima za kulturnu i turističku valorizaciju grada.
3. Ove godine je pronađena bojna džamija, oko 1860. godine unutar prostora 13. Pripadala je, tzv „Tabiji“ , i smještena je odmah pored sat kule. To je objekat koji je do skoro bio potpuno nepoznat u arhitekturi grada. Potrebno je uraditi projekat konzervacije i restauracije ovog sakralnog zdanja, a takođe i projekat konzervacije kože, drveta i keramike koji potiču iz ovog objekta.
4. Ministarstvo kulture Crne Gore je omogućilo sredstva za reviziono iskopavanje

jednog od najzančajnijih benediktinskih manastira na području istočno-jadranske obale, manastira Presvete Bogorodice Ratačke. Radovi na istraživanju i konzervaciji Ratca bi počeli odmah po dobijanju dozvole i razjašnjenja pravno – imovinskog pitanja od strane Opštine Bar. Valorizacija Ratca, kao jednog od najznačajnijih spomenka 11-16. vijeka na ovim prostorima omogućila bi kulturnu i turističku valorizaciju ove opatije, a time bi se i stvorila mogućnost po pitanju održavanja kultunih manifestacija na jednom od najljepših mjesta u Opštini.

1. Istraživanje tvrđave „Tabije“ na Golom Brdu iznad Sutomora je započeto 2016. godine. Projektom istraživanja i konzervacije je predviđena valorizacija ovog izuzetnog spomenika otomanske i austrougarske arhitekture.
2. Tumul iz pozno-bronzanog doba na Volujici, kod repotirora, za čija su istraživanja dobijena sredstva od strane Ministarstva kulture Crne Gore, je u toj mjeri devastiran da ukoliko se ne obave zaštitna iskopavanja ovog lokaliteta i ne uradi projekat restaurcije može doći do potpune devastacije, ovog po mnogo čemu, jednog od najznačajnijih pokazatelja početka koncipiranja praistorijskog utvrđenja na Volujici, odnosno one faze kada se sa starobarske stijene (Starog grada Bara) pokušalo napraviti naselje pored mora, kako je to priličilo ostalim primorskim mjestima. Tumul pripada kraju bronzanog doba i početku Halštata, i datuje oko 1200-1000 prije nove ere. Radi se o „Kneževskom tumulu“, ili perimetralnom tumulu velike gradine koja je čuvala prolaz od luke Bigovice (emporijuma) do Barskog polja, gdje je ispod samog gradinskog utvrđenja pronađeno nekoliko hiljada predmeta koji pripadaju kulturi Glasinac.

**STARA MASLINA**

Najstarije drvo u zemlji, i u ovom dijelu Evrope, nezamjenljivi je dio vizuelnog, ali i duhovnog identiteta Bara.   
Od 2008. godine Opština Bar je povjerila JP Kulturnom centru Bar brigu o Staru maslinu na Mirovici. To za nas predstavlja veliku obavezu pa ćemo nastaviti sa zaštitom prostora oko Stare masline, i dalje raditi na uređenju kompletnog prostora. U **saradnji sa Društvom maslinara Bar angažovaćemo stručna lica, radi primjene agro-tehničkih mjera potrebnih za održavanje Stare masline, u cilju daljeg unaprjeđenja čitavog ovog prostora i bolje valorizacije ovog izuzetnog spomenika prirode.**

**B E S A C**

Tvrđava Besac dominira Virpazarom. Locirana je na zaravnjenoj krečnjačkoj stijeni 0.12 ha površine, na uzvišici koja izranja iz Virskog polja i Kruševe Bare.

Na osnovu ugovora iz februara 2014.g. kompleks “Besac“ u Virpazaru predat je na korišćenje i održavanje JP Kulturni centar Bar.

U cilju valorizacije ovog kulturnog dobra urađeno je mnogo od strane JP Kulturni centar Bar, ali su potrebne i dalje akcije kako bi ovaj vrlo značajan spomenik kulture bio upotpunosti predstavljen posjetiocima.  Pozicija i lokacija  na kome se nalazi Utvrđenje Besac je  veoma zahtjevna. Orgomna količina  vlage od strane jezera i bujne vegetacije, a pritom i niske temperature vazduha stvaraju posebno teške klimatske uslove. U skladu sa ispunjavanjem obaveza i uputa iz Menadžment plana za Besac kao i Aplikacionog plana za Besac  za  2017 – 2022, planiramo sljedeće aktivnosti:

1.    Škure i vrata koje su urađene od drveta na objektima kasarne i kule kao i suvenirnice- popraviti, ofarbati i zaštiti zaštitnim sredstvima.

2.      Ofarbati  unutrašnjost  suvenirnice i kasarne ( izložbenog prostora )

3.      Ugraditi dodatno osvjetljenje i popraviti postojeće

4.      Ukloniti buđ koja se formirala na kamenim djelovima unutar kule

5.      Uvesti internet i obezbjediti posjetiocima korišćenje slobodnog  signala dok su na prostoru Utvrđenja.  Time će se omogućiti i sve ostale aplikacije kojima se mogu predstaviti istorijske i druge informacije vezane za Besac i cijeli Nacionalni park.

6.      Izrada katalog za utvrđenje Besac ali obezbjediti i sve ostale publikacije za Nacionalni park Skadarsko jezero

7.  Otvoriti  suvenirnicu

**PROGRAMSKE AKTIVNOSTI I KULTURNE MANIFESTACIJE**

Bar je grad sa dugom i prepoznatljivom misijom u oblasti kulture. Tom imidžu doprinijeli su, ne samo konzistentno vođenje kulturne politike, već i kvalitet programa, sa posebnim akcentom na festivalske aktivnosti, koje su ga utemeljile na mapi značajnih kulturnih sredina.

U tom smislu, naša je obaveza da programe unapređujemo, da gradimo koncept koji je u interesu naših građana, ali i mnogobrojnih turističkih poslenika, obzirom na to da Bar predstavlja i izuzetno važnu turističku destinaciju.

Zato ćemo, imajući u vidu resurse grada i potrebe ove sredine, u 2021. godini nastaviti sa tradicionalnim kulturnim aktivnostima, koje su postale naše obilježje, unaprijediti kulturnu ponudu novim sadržajima, doprinositi daljoj prezentaciji i očuvanju bogatog kulturnog nasljeđa, ali i afirmaciji i promociji savremenih i aktuelnih tokova u umjetnosti.

Pri koncipiranju programa za 2021. godinu, imali smo u vidu, ne samo aktivnosti Kulturnog centra Bar, već i svih drugih subjekata, kulturnih poslanika i stvaralaca iz naše opštine koji se bave djelatnostima kulture, kao i njihove programe i projekte zasnovane na principima kvaliteta umjetničke produkcije.

Budući da je Kulturni centar jedina i jedinstvena institucija kulture u Baru, on će i ubuduće biti mjesto okupljanja kreativnog potencijala naše opštine.

U tom kontekstu, Programom rada Kulturnog centra obuhvaliti smo sve segmente kulture i stvaralaštva, kako to propisuju i naša osnivačka akta, ali i koncipirali cjelovit program, kojim će biti obuhvaćen najznačajniji dio ukupne kulturne ponude našeg grada.

U skladu sa proklamovanim principom kontinuiranog rada, koncipirali smo program koji je prilagođen najaktuelnijim mjesečnim kulturnim dešavanjima u Baru:

* Centar će, tradicionalno, početak godine obilježiti mnogobrojnim programima koji su primjereni prazničnim svetkovinama, a organiziju se, prije svega za djecu, ali i odrasle povodom Nove godine i vjerskih praznika
* Dječiji festival „Teatar u školama“;
* Festivala dječijeg stvaralaštva i stvaralaštva za djecu „Susreti pod Starom maslinom“;
* Opštinsko takmičenje recitatora;
* Dani amaterizma;
* „U ime crvene košulje“ (6.jul), manifestacija koja je posvećena sjećanju na naše mlade sugrađane strijeljane u NOR-u, kao i realizacija programa povodom obilježavanja Dana crnogorske državnosti 13. jula. U ovim programima učestvuje veliki broj umjetnika iz različitih sfera stvaralaštva;
* Multimedijalni festival kulture „Barski ljetopis“;
* Svjetski dan knjige;
* Dani Evropske kulturne baštine;
* „Novogodišnje čarolije“;

**FESTIVAL „BARSKI LJETOPIS“**

**PROGRAMSKI KONCEPT**

Od osnivanja 1988. godine do danas, Barski festival je bio dobro osmišljen, žanrovski raznovrstan, multimedijalan. Ljeti, u vrijeme trajanja festival, Bar predstavlja jednu vrstu kulturnog izloga, ali i stvaralačku radionicu koja je donijela dovoljno inspirativne i vidljive rezultate. Ništa od značajno nije zaboravljeno: likovni, muzički, filmski, književni ili pozorišni program predstavljeni kroz vrhunska profesionalna umjetnička ostvarenja.

Festival „Barski ljetopis“ se čvrsto ustalio na crnogorskoj sceni i visoko profesionalno je osmišljen, tako da se unaprijed zna što se na njemu može očekivati. Pod imenom „Barskog ljetopisa“ realizuju se visokokvalitetni prestižni programi, čime je ovaj Festival i dobio svoj ugled i značaj. Godine za nama najbolji su dokaz da je „Barski ljetopis“ prepoznat i utemeljen kod gradjana Bara i gostiju barske rivijere.

Sastavljen od pet segmenata: muzičkog, likovnog, filmskog, književnog i pozorišnog programa, odigraće se na različitim lokacijama : Dvorac kralja Nikole , Galerija “Velimir A. Lekovic”, Ljetnja pozornicu Doma kulture i Stari grad Bara. Na taj način, pružamo priliku gostima “Barskog ljetopisa” da uživaju ne samo u dobro osmišljenim kulturnim sadržajima, nego i da upoznaju nove, zanimljive prostore .

Tokom 34. Festivala održaće se veliki broj programa, radionica podijeljenih u dva segmenta: večernju scenu i prateći program.

**VEČERNJA SCENA**

**POZORIŠNI PROGRAM**

**Pozorišni program** će obuhvatiti osim gostujućih predstava i tri festivalske produkcije –„Orkanski visovi“ u režiji Dore Ruždjak Podolski, „O miševima i ljudima“, u režiji Dina Mustafića, u koprodukciji sa Gradskim pozorištem Podgorica i “Don Kihot” , u koprodukciji sa Gradskim pozorištem Podgorica u režiji Andraša Urbana.

Selekcija pozorišnog programa obuhvata crnogorske produkcije kao i predstave eminentnih pozorišnih institucija i manifestacija u regionu, koje učestvovati u takmičarskom programu za koji će žiri dodijeliti 3 nagrade.

Predstave 34. Barskog ljetopisa će se održavati na Ljetnjoj pozornici Doma kulture i na sceni u Starom Baru.

**KNJIŽEVNI PROGRAM**

Selektor **književnog programa**, odabrao je domaće i regionalne pisce koji su u prethodnoj godini izdali nešto novo i zapaženo od strane književne kritike. Književne promocije će se održavati na platou kod Knjaževe bašte i u parku Dvorca Kralja Nikole.

**LIKOVNI PROGRAM**

U okviru **likovnog programa** predstaviće se i domaći i regionalni umjetnici. Takođe će biti organizovane i kolektivne izložbe. Izložbe će se održavati u galeriji “Velimir A. Leković” i dvorskoj sali Dvorca kralja Nikole.

**MUZIČKI PROGRAM**

U okviru **muzičkog programa** večernje scene organizovani su koncerti klasične i džez muzike. Koncerti barskih muzičara, zatim koncerti klasične i džez muzike sa crnogorske, regionalne i internacionalne scene.

Muzički programi će se održavati na šetalištu kod Marine, sceni u Starom Baru, platou ispred Dvorca, kao i u samoj dvorskoj sali Dvorca kralja Nikole.

**PRATEĆI PROGRAM**

**Prateći program**, ove godine obuhvata veliki broj programa za djecu, omladinu i odrasle: plesne predstave, performanse, ulični teatar, festival horova, koncerte džez muzike, radionice i plažnu biblioteku.

**MEĐUNARODNI FESTIVAL DJEČJEG STVARALAŠTVA I STVARALAŠTVA ZA DJECU „SUSRETI POD STAROM MASLINOM“**

Na Međunarodnom festivalu dječijeg stvaralaštva i stvaralaštva za djecu „Susreti pod Starom Maslinom“, koji se tradicionalno održava od 1987. godine, a posvećen je djetinjstvu Svijeta, pored učešća djece osnovnoškolskog uzrasta na likovnom i literarnom konkursu naslovljenom *“Stara maslina iz Bara u vrtovima čovječanstva”*, aktivni učesnici su i poznati dječiji pisci iz zemlje i regiona.

Prema programskom konceptu, manifestacija je takmičarskog karaktera, pa stručni žiriji, formirani za svaki programski segment, selektuju i nagrađuju najbolje dječije radove, dok se odabranom piscu - laureatu, dodjeljuje NAGRADA “STARA MASLINA”, za doprinos ukupnom stvaralaštvu za djecu i mlade.

“Susreti pod Starom maslinom” uvijek su posebna oda radosti i duha. Pune sale mališana, malih recitatora, likovnjaka…ovacija, ritma i pjesme. „Stihovi djeci na dar!“ Sklopljen izuzetno zanimljiv, maštom ukrašen program. Sve je iznenađenje, igra podneblja i dobre ljudske namjere da se uvijek iznova poklonimo djetinjstvu.

LAUREAT spušta u more vijenac od maslinovih grančica i stihovima, sa naše obale, šalje poruku MIRA u SVIJET. More spaja, maslina hrani i miri, a JP Kulturni centar Bar čuva, svoje, možda, najoriginalnije čedo, „Susrete pod Starom maslinom“, i tako traje na svim obalama djetinjstva.

Polazeći od tematskog fokusa Susreta, kao i kulturno-turističkih resursa Bara, organizacijom i realizacijom ovog Festivala u mnogome se doprinosi boljem socio-kulturološkom pozicioniranju grada i njegove turističke ponude. Razlozi za to su u činjenici da je ovo jedini utemeljeni Festival u Crnoj Gori namijenjen literarnom i likovnom stvaralaštvu najmlađe populacije i da je posvećen Staroj maslini, jednom od najznačajnijih spomenika kulture grada Bara.

**MANIFESTACIJA „U IME CRVENE KOŠULJE“**

Manifestacija „U ime crvene košulje“, koju Kulturni centar organizuje 6. jula, zajedno sa Udruženjem boraca NOR-a i antifašista, predstavlja poseban događaj za sve Barane i njihove goste. Ova manifestacija je tužna i uzvišena priča o žrtvovanju jedne mladosti na oltar slobode i pravde, o mladićima i djevojkama sve tri vjere koji su zajedno, zbog svojih crvenih snova i crvenih košulja, otišli u legendu, kao zalog slobodi i miru.

\* \*

\*

U cilju potpune iskorišćenosti kapaciteta, Centar će u 2021. godini posebnu pažnju pokloniti programu valorizacije kulturne baštine u turističke svrhe. Osnov za to nije samo u izuzetno vrijednim i jedinstvenim ostacima materijalne kulture, koje su na našem prostoru ostavile brojne civilizacije, već i u sve aktuelnijim zahtjevima turističkih poslanika za ovom vrstom informacija. Jer, kulturni turizam je jedan od veoma važnih segmenata kulturno-turističke ponude svake zajednice koja slovi za atraktivnu turističku destinaciju, a grad Bar to jeste.

U tom smislu spomeničko nasljeđe Bara, koje je Centru povjereno na čuvanje i zaštitu, u 2021. godini biće pod posebnim programom revalorizacije, kako bi doprinijelo široj popularizaciji i afirmaciji naslijeđenih i autentičnih vrijednosti ovog kraja.

U cilju realizacije ovog programskog zadatka Centar će u 2021. godini raditi na:

* Unapredjenju jedinstvenog informacionog sistema (sajta, stranica na društvenim mrežama, PR služba...)koji bi obezbijedio objedinjenu i kvalitetnu prezentaciju kulturno-istorijskih spomenika barske opštine
* Izradi programa kulturno-turističke ponude i pripremi ugovora sa zainteresovanim agencijama, zastupljenim na crnogorskom tržištu, o korišćenju tih kapaciteta i usluga Centra
* Animiranju osnovnoškolske i srednjoškolske populacije organizovanjem jednodnevnih izleta (posjeta muzejima, galerijama, festivalima i manifestacijama i ostalim kulturnim dešavanjima)
* Animiranju turista - gostiju barskih hotela za jednodnevne izlete na lokacije koje predstavljaju spomeničko nasljeđe Bara
* Animiranju diplomatskih i konzularnih predstavništava u Crnoj Gori, dostavljanjem promotivnog materijala, kao i našim ambasadama i predstavništvima u svijetu

Na kraju, vrijedi naglasiti da će JP Kulturni centar Bar posebnu šansu pružiti mladim umjetnicima i stvaraocima različitog profila, jer smatramo da njihov doprinos razvoju kulture našeg grada može biti i te kako dragocjen.

Takođe, Centar će i u ovoj godini nastaviti da pruža stručnu i tehničku pomoć NVO koje organizuju različite manifestacije, čiji je pokrovitelj Opština Bar.

Osnovni koncept Programa JP Kulturni centar Bar sadrži poziv svim poslanicima kulture da se svojim znanjem, umijećem i iskustvom uključe u razvoj kulture u našem gradu, čime ćemo svi zajedno doprinijeti njegovom ukupnom ubrzanom razvoju. Program sa ovakvom koncepcijom podrazumijeva da JP Kulturni centar Bar postane dobrim dijelom samoodrživa institucija, a to nam za pravo daje dosadašnje iskustvo.

Uz puno poštovanje svih mjera i preporuka Nacionalnog koordinacionog tijela za suzbijanje zaraznih bolesti, a uvjereni da su kultura i umjetnost osnovno ljudsko pravo svakog pojedinca, JP Kulturni centar odgovorio je na izazov koji je uslovila aktuelna zdravstvena situacija prilagodivši Plan i koncipirajući aktivnosti u skladu sa novonastalim epidemiološkim i finansijskim okolnostima.

**\* \***

**\***

**FINANSIJSKI PLAN**

**ZA 2021. GODINU**

JP Kulturni centar Bar se finansira sredstvima koja:

1. Objezbjeđuje Osnivač;
2. Ostvari kao sopstveni prihod;
3. Stiče putem sponzorstva, donatorstva i drugim načinom sticanja sredstava a u skladu sa Zakonom.

Nadzor nad finansijskom poslovanjem i namjenskim korišćenjem budžetskih sredstava vrši Osnivač.

\*Izvještaj je rađen bez decimalnog zareza

|  |  |  |  |
| --- | --- | --- | --- |
|  | **Plan za 2020** | **Plan za 2021** | **Index 21/20** |
| **UKUPAN PRIHOD** | **1,427,469** | **1,266,734** | **0,89** |
| **UKUPAN RASHOD** | **1,427,469** | **1,266,734** | **0,89** |
| **RASHODI (A+B+C+D)** | 1,394,269 | 1,261,934 | 0,91 |
| **OPREMA (E)** | 33,200 | 4,800 | 0,14 |

**PRIHOD**

**Ukupni planirani prihodi za 2021.godinu** iznose **€1.266.734**  u odnosu na 2020.godinu smanjeni su za 11,26%.

|  |  |  |  |  |
| --- | --- | --- | --- | --- |
|  | **JP "Kulturni centar" – PRIHODI** |  |  |  |
|  | **O p i s** | **Plan za 2020.** | **Plan za 2021.** | **Index 4/3** |
| 1 | 2 | 3 | 4 | 5 |
|  | **SOPSTVENI PRIHOD** | **467,469** | **418,734** | **0.90** |
|  | Prihod od ulaznica za pozorišne predstave | 15,000 | 13,200 | 0.88 |
|  | Prihod od ulaznica za filmske predstave | - | 15,000 | - |
|  | Prihod od ulaznica i rekla.materijala Zavičajni muzej | 8,000 | 8,000 | 1.00 |
|  | Prihod od ulaznica i rekla.materijala Besac | 14,000 | 150 | 0.01 |
|  | Prihod od ulaznica i rekl. mater. Stari grad | 184,000 | 184,000 | 1.00 |
|  | Prihod od ulaznica i rekl. mat. Stara maslina | 32,000 | 32,000 | 1.00 |
|  | Prihod od parking prostora | 54,100 | 20,000 | 0.37 |
|  | Prihod od kamata | 461 | 461 | 1.00 |
|  | Zakup poslovnih prostorija | 110,508 | 96,523 | 0.87 |
|  | Prihod od jednodnevnih zakupa sale | 200 | 200 | 1.00 |
|  | Prihod od članarine Biblioteka | 4,000 | 4,000 | 1.00 |
|  | Prihodi obaveze prefakturisane zakupcima | 36,000 | 36,000 | 1.00 |
|  | Prihod od refundacije lica sa invaliditetom | 9,200 | 9,200 | 1.00 |
|  | **OPŠTINA BAR** | **800,000** | **705,000** | **0.88** |
|  | Redovna djelatnost | 510,000 | 510,000 | 1.00 |
|  | Ostalo | 10,000 | 10,000 | 1.00 |
|  | Barski ljetopis | 280,000 | 150,000 | 0.54 |
|  | Međunarodni TV festival | - | 35,000 |  |
|  | **SPONZORSTVO/SUFINANSIRANJE** | **160,000** | **143,000** | **0.89** |
|  | Projekti Ministarstvo kulture | 40,000 | 47,000 | 1.18 |
|  | Projekti- ostali | 10,000 | 46,000 | 4.60 |
|  | TO Bar | 0 | 10,000 |  |
|  | TO Bar za Barski ljetopis | 10,000 | 5,000 | 0.50 |
|  | Ministarstvo kulture za Barski ljetopis | 35,000 | 30,000 | 0.86 |
|  | Ostali konkursi i podstacajne mjere Barski ljetopis | 40,000 | 0 | 0.00 |
|  | Ostala sponzorstva Barski ljetopis | 25,000 | 5,000 | 0.20 |
|  | ***UKUPNO*:** | **1,427,469** | **1,266,734** | **0.89** |

***Tabelarni prikaz planiranih prihoda za 2021.godinu u odnosu na planirane prihode za 2020.godinu.***

**JP Kulturni centar planira ostvarenje prihoda po sledećim stavkama:**

**Sopstveni prihod iznosi €418.734** u strukturi ukupno planiranih prihoda učestvuju sa 33,10%. U odnosu na plan za 2020.godinu smanjen je za 10,00 %. Smanjenje se odnosi na: pokrenut postupak davanja na koncesiju Tvrđave Basac, smanjenje prihoda od zakupa poslovnih prostorija koji je prouzrokovan padom cijene zakupa kod zakupca “Knjazeva basta”, sporom sa objektom “ Gvardija”, i prihod kod parking prostora je smanjen u odnosu na plan za 2020.godinu za 63%.

**Dotacija Opštine Bar iznosi €705.000** , čini 55,35% ukupno planiranih prihoda.

**Sponzorstvo iznosi €143.000** u strukturi ukupno planiranih prihoda učestvuje sa 11,23%. Smanjen je za 10,63% u odnosu na plan za 2020. Godinu, zbog stavke ostali konkursi i podstacajne mjere Barski ljetopis.

***Tabelarni prikaz strukture planiranih prihoda za 2021.godinu***

**RASHOD**

**Ukupni planirani rashodi** iznose **€1.266.734** u odnosu na planirane za 2020. godinu smanjeni su za 11,26%.

|  |  |  |  |  |
| --- | --- | --- | --- | --- |
|  | **JP "Kulturni centar" - RASHODI** |  |  |  |
|  | **O p i s** | **Plan za 2020.** | **Plan za 2021.** | **Index4/3** |
| 1 | 2 | 3 | 4 | 5 |
| **A** | **ZARADE ZAPOSLENIH** | **576,772** | **638,671** | **1.11** |
|  | Zarade za redovni rad-BLD sa startnim dijelom | 509,189 | 564,165 | 1.11 |
|  | Doprinosi na teret poslodavca | 62,934 | 69,857 | 1.11 |
|  | Ostali lični rahodi- Upravni odbor | 4,649 | 4,649 | 1.00 |
| **B** | **OSTALA PRIMANJA I NADOKNADE ZAPOSLENIH** | **50,893** | **58,294** | **1.15** |
|  | Ostala lična primanja | 6,349 | 6,349 | 1.00 |
|  | Otpremnina za odlazak u penziju | 3,178 | 5,161 | 1.62 |
|  | Ugovor o djelu i autorski honorar | 29,818 | 10,500 | 0.35 |
|  | Angažovani zaposleni preko agencije za zapošljavanje | 11,048 | 35,784 | 3.24 |
|  | Nadoknade za službeno putovanja | 500 | 500 | 1.00 |
| **C** | **RASHODI ZA MATERIJAL I USLUGE** | **724,224** | **522,589** | **0.72** |
|  | Kancelarijski materijal | 4,100 | 4,100 | 1.00 |
|  | Potrošni materijal | 8,500 | 7,900 | 0.93 |
|  | Trošak nabavne vrijednosti prodate robe | 7,000 | 7,000 | 1.00 |
|  | Gorivo | 4,000 | 4,000 | 1.00 |
|  | Lož ulje | 1,000 | 1,000 | 1.00 |
|  | Električna energija | 51,000 | 51,000 | 1.00 |
|  | Voda | 16,200 | 16,200 | 1.00 |
|  | Trošak transportnih usluga | 800 | 800 | 1.00 |
|  | Registracija vozila | 500 | 1,100 | 2.20 |
|  | Troškovi seminara i stručnih savjeta | 1,500 | 1,500 | 1.00 |
|  | Troškovi mobilne i fiksne telefonije | 3,200 | 3,200 | 1.00 |
|  | Trošak poštarine | 360 | 360 | 1.00 |
|  | Osiguranje zaposlenih i imovine | 3,510 | 3,510 | 1.00 |
|  | Komunalne usluge - odvod smeća | 6,000 | 6,000 | 1.00 |
|  | Troškovi održavanja stalnih sredstava | 7,000 | 7,988 | 1.14 |
|  | Održavanje Ljetnje scene | 4,000 | - | - |
|  | Bankarske usluge | 2,500 | 2,500 | 1.00 |
|  | Troškovi članarine poslovnih udruženja | 1,840 | 1,840 | 1.00 |
|  | Štampanje promotivnog matererijala | 4,400 | 4,400 | 1.00 |
|  | Porezi koji terete troškove | 1,304 | 1,304 | 1.00 |
|  | Troškovi oglasa i reklama | 700 | 700 | 1.00 |
|  | Adm. tekse, sudski troškovi | 960 | 960 | 1.00 |
|  | Reprezentacija | 6,000 | 6,000 | 1.00 |
|  | Ostali troškovi poslovanja | 2,600 | 2,600 | 1.00 |
|  | Ostali nepredviđeni troškovi | 12,000 | 12,000 | 1.00 |
|  | Izdavačka djelatnost | 3,500 | 3,500 | 1.00 |
|  | Trošak po projektima | 130,000 | 93,000 | 0.72 |
|  | Festivalske i programske aktivnosti | 49,750 | 53,127 | 1.07 |
|  | Međunarodni TV festival | - | 35,000 |  |
|  | Barski ljetopis - Direktni trošak | 390,000 | 190,000 | 0.49 |
| **D** | **AMORTIZACIJA GRAĐEVINSKIH OBJEKATA** | **42,380** | **42,380** | **1.00** |
|  | Amortizacija građevinskih objekata | 42,380 | 42,380 | 1.00 |
|  | ***UKUPNO A+B+C+D*** | **1,394,269** | **1,261,934** | **0,91** |
| ***E*** | ***OPREMA*** | **33,200** | **4,800** | **0.14** |
|  | Oprema | 33,200 | 4,800 | - |
|  | ***UKUPNO RASHODI (A+B+C+D+E)*:** | **1,427,469** | **1,266,734** | **0.89** |

***Tabelarni prikaz planiranih rashoda za 2021.godinu u odnosu na planirane rashode za 2020.godinu***

**Izdaci za zarade zaposlenih i Upravni odbor**  iznose **€638.671** planirani su za 62 radnika i 4 člana Upravnog odbor. U strukturi ukupno planiranih rashoda učestvuj sa 50,42%.

**Ostala lična primanja i nadoknade** iznose **€58.294** čine 4,59 % ukupnih planiranih troškova. U odnosu na plan za 2020.godinu povećan je za 15% i to zbog povećanja angažovanja lica za festivalske-programske aktivnosti i stručnih lica za redovne aktivnosti.

**Rashod za materijal i usluge iznosi**  **€522.589** u strukturi ukupno planiranih rashoda učestvuju sa 41,25%, a čine ga: Festival Barski ljetopis u iznosu od €190.000, Međunarodni TV festival u iznosu €35,000, Festivalske i programske aktivnosti u iznosu €53.127 i ostali rashodi za materiljal i usluge €244.462.

**Trošak amortizacije građevinskih objekata i opreme** iznose €42.380 i čine 3,34%. ukupno planiranih rashoda.

**Nabavke opreme** je planiran u iznosu od €4.800 i čine 0,40% ukupnih planiranih rashoda.

***Tabelarni prikaz strukture planiranih rashoda za 2021.godinu***